ગુજરાત રાજ્યનું એક માત્ર સેન્ટર જ્યાં એક જ સ્થાન ઉપર આશરે ૨ હેક્ટર વિસ્તારમાં જુદા-જુદા પ્રકારના ૨૦ જેટલા રક્ષિત ખેતીના સ્ટ્રકચર આવેલ છે. જેમાં હાઈ-ટેક ફેન એન્ડ પેડ ગ્રીન હાઉસ, વિવિધ ઉંચાઈના પોલી હાઉસ, જુદા-જુદા રંગના શેડ નેટ હાઉસ, ઈન્સેક્ટ નેટ હાઉસ, વોક ઈન ટનલ નો સમાવેશ થાય છે. તદઉપરાંત શાકભાજીના ધરૂં ઉત્પાદન તેમજ વેજીટેબલ ગ્રાફટીંગ માટે અધતન પ્લગ નર્સરી અનુક્રમે ૨૦૦૦ ચો.મી તેમજ ૫૦૦ ચો.મી ની પણ બનાવવામાં આવેલ છે. જેના દ્રારા ખેડુતો રાહતદરે રોગ મુક્ત ધરૂ મેળવી શકે. નાયબ બાગાયત નિયામક શ્રી જે.કે.પટેલ કહે છે કે, ‘‘ દેશમાં આવા ૨૮ સેન્ટર પૈકી ૮ સેન્ટર માત્ર શાકભાજી માટે છે. અહીંનું સેન્ટર તે પૈકીનું એક છે. પહેલા આપણે ત્યાં હેક્ટર દીઠ ઉત્પાદન ઘણું ઓછુ થતુ હતું. ઈઝરાયલ હેક્ટર દીઠ વધુ અને ગુણવત્તાયુક્ત ઉત્પાદન ક્ષેત્રે અગ્રેસર છે ત્યારે ત્યાંની ટેકનોલોજી અહીં અપનાવવા માટે આપણે ઈઝરાયલ સાથે કરાર કર્યા છે..